OpenLLM-France/wikimedia huggingface dataset:
# Le Neufour

Le Neufour Frantziako udalerria da, Meuse departamenduan dagoena, Ekialde Handia eskualdean. 2013an 77 biztanle zituen.

## Demografia
### Biztanleria

2007an Le Neufour udalerrian erroldatutako biztanleak 77 ziren. Familiak 28 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 32 familiaren etxebizitza nagusia ziren, 12 bigarren erresidentzia ziren eta 4 hutsik zeuden. 47 etxeak ziren eta 2 apartamentuak ziren. 32 etxebizitza nagusietatik 22 bere jabearen bizilekua ziren eta 10 alokairuan okupaturik zeuden; 1ek bi gela zituen, 7 etxek hiru zituzten, 8 etxek lau zituzten eta 16 etxek bost zituzten. 23 etxek euren parking plaza propioa zuten azpian. 18 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Le Neufour udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 0 | 65-69 | 4 |
| 4 | 60-64 | 0 |
| 0 | 55-59 | 0 |
| 0 | 50-54 | 0 |
| 8 | 45-49 | 4 |
| 0 | 40-44 | 4 |
| 4 | 35-39 | 4 |
| 0 | 30-34 | 0 |
| 0 | 25-29 | 4 |
| 8 | 20-24 | 0 |
| 0 | 15-19 | 4 |
| 0 | 10-14 | 4 |
| 0 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 30 aktiboak ziren eta 18 inaktiboak ziren. 30 pertsona aktiboetatik 27 lanean zeuden (13 gizon eta 14 emakume) eta 3 langabezian zeuden (3 gizon). 18 pertsona inaktiboetatik 7 erretiraturik zeuden, 4 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2000. urtean Le Neufour udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q223737
* Multimedia: Le Neufour / Q223737
# Labrazako harresiak

Labrazako harresia eta gaztelua Oion udalerriko hiribildu harresiduna da. Oiondik gertu dago eta Nafarroarekin egiten du muga. Defentsarako erakin multzoa da, mendixka baten gainean eraikia; ekialdean defentsa-dorreak ditu, iparraldean eliza eta dorre bat, eta hego-ekialdean harresia. Harresian jendea bizi da egun, eta horregatik jaso zuen 2008an Harresidun Hirien Zirkuluaren munduko saria. 1984tik Arabako kultura ondasunaren izendapena du.

## Ezaugarriak

Labraza arresiz inguratutako hiribildua da, gaztelu baten inguruan zegoena, gaur egun harresiaren aztarnak daude erdi aldean. Harresiak pixkanaka babeserako elementuak galduz joan da, baina hala ere oraindik badaude zenbait dorre eta hormatal. Hormaren alde bietara harearrizko pilare lodiak daude, hauek material pobreagoekin bete ziren arren. Hasierako baoetatik gaur egun dorreen saeterak eta komunikazio baoak baino ez dira kontserbatzen, horietako asko itxita daudelarik. Hegoaldeko dorrean itsatsitako matakana ere kontserbatzen da eta elementurik interesgarriena da. Beste dorreetatik oso nabaritua dago, besteengandik oso urrun dagoelako eta lau aldeetatik itxita dagoelako. Hiribilduko etxeak harresiaren barru aldeko hormataletara itsatsiz joan dira, eta hego zein ekialdeko aldeetan, etxeetarako sarrera harresitik edo barruko kaleetatik egin daiteke. Labraza Euskal Herrian dagoen hiribildu-gotorleku txikiena da. Harresien izaera arkaikoak, hormetan dituen Erdi Aroko aztarnekin eta itsatsitako etxeek jasan duten garapenagatik, hiribildu hau Araban muino gainean altxatutako hiribildurik esanguratsuena bihurtzen du.

## Historia

1196an Antso Azkarrak hiribildu bilakatu zuen eta San Cristobal de Labraza izena jaso zuen. Haren erregealdian (1193-1234), hainbat agirien sinatzaileen artean azalduko dira Labrazako tenenteen izenpeak, jarraian aipatuko ditugunak:
* Didago Albarez, 1206ko martxoan, Tuteran zegoela, Tafallako forua izenpetu zuen; abenduan, San Martin Unx-ekoa eta 1208ko urtarrilean, Iruñean, Aranguren, Iriberri eta Ilundaingo nekazariei emandako forua.
* Sanchiz Garceiz, 1208ko azaroan, Burundakoei Guardiako Forua eman zitzaienean eta berriz 1211ko maiatzean, Ultzamako bailararen foruan.
* Garcia Arceiz de Yhaniz, 1219ko apirilean, Vianako Forua izenpetzean eta hilabete berean Aguilar Kodesekoa

## Iruditegia

* Atari nagusia.
* Atari nagusia kanpotik ikusita.
* Harresiaren aztarnak.
* Dorre nagusia.
* Harresia.

## Bibliografia

* Jimeno Jurío, José María; Jimeno Aranguren, Roldán: Fuentes Documentales Medievales del País Vasco: Archivo General de Navarra (1194-1234) Donostia : Eusko Ikaskuntza, 1998
* Arrieta Valverde, Anton.-Euskal herriko gazteluak : Araba. Donostia: inp. Leitzaran Grafikak, 2018. orr.162-166. ISBN 978-84-09-05418-3

## Erreferentziak

* ↑ http://ayuntamientodeoyon.com/eu/turismoa/ondare-artistikoa/labraza/520-gaztelua-eta-harresia.html%5B%5D

## Ikus, gainera

* Concepción atea

## Kanpo loturak

* Labrazako gaztelua. Euskal Herriko 101 gaztelu. Hiru.com
* (Gaztelaniaz):Castillos webguneko informazioa.
* (Gaztelaniaz):Informazio turistikoa.
* Datuak: Q16609630
* Multimedia: Walls and gates in Labraza / Q16609630
# Labrazgo maiorazkoa (Pío Baroja)

Labrazgo maiorazkoa (gaztelaniaz: El mayorazgo de Labraz) (1903), Pío Barojaren Eusko Lurra (tetralogia)ren bigarren eleberria da, Aitzgorriko etxea (1900), Zalakain abenturazalea (1908) eta Altzateko jaun-en kontu zaharra (1922) nobelekin batera.
19. mende amaierako Araba landatarrean girotuta, eleberriak, folletoi bate antza daukalarik, "Don Juan de Labraz" lekuko maiorazkoaren istorioa kontatzen du, zeinaren bizitza aldatzen da arreba "Cesarea" etxera itzultzearekin batera.

## Sinopsia

* Oharra: Atal honek istorio osoa edo amaiera argitzen du.
Don Juan gizon itsuaren bizitza aldatu egiten da, bere arreba "Cesarea" etxera itzultzean, berarekin etsaituta baitzegoen "Ramiro" axolagabearekin ezkondu zenetik. Azken hau, etxeko lekaioa izan zen haurtzaroan, eta, geroago, adopziozko semetzat hartua izan zen.
Bikotearen etorrerak herriko bizimodua aldatuko du, bereziki Labraztarren etxekoa, non Juanekin batera beste bi senide bizi diren, "Micaela" arreba eta "Rosarito" txikia ("Ramiro" eta "Cesarea"ren alaba).
"Ramiro"k, printzipio etiko eta moral oinarrizkoenekiko mespretxuari eutsiz, lehenik ostalariaren alaba "Marina" seduzitu, eta, ondoren, pasiozko harremana izango du "Micaela" koinatarekin, nahiz eta "Cesarea" gaixotasun larria izan.
"Ramiro"k eta "Mikaela"k "Cesarea"ren bizitzaren amaiera azkartu eta gero, herritik ihes egingo dute, elizako erlikiak lapurtu ondoren. Ondoren, "Rosarito" gaztea ere hil egingo da gaixotasun penagarri baten ondorioz, "Marina"ren zaintza maitagarriei esker jasango duena.
Auzotarrek, lapurretagatik haserre eta "Don Juan" eta "Marina"ren ustezko harremanaz mesfidati, "Don Juan" eta "Marina" bikoteari presioa egingo diote lapurtutakoa Labraztarren ondasunen kontura berreskura dezan, nahikoa ez dena.
Don Juanek, egoerak gainditurik, bere jabetza guztiei su ematea eta handik alde egitea erabakitzen du. Handik denbora batera herrira itzuliko da, Marina berreskuratu eta lurralde haietatik urrun bizitza berri bati ekingo dio.

## Ikus, gainera

* El mayorazgo de Labraz (telesaila)

## Kanpo estekak

* El mayorazgo de Labraz, un saco donde cabe todo
* Datuak: Q64759254
# Labridae

Labrido Pertziformeen ordenako Labridae familiako arrainez esaten da. Bizkar-hegal bakarra, hortz sendoak, oso ezpain mamitsuak eta ezkata biribilak dituzte. Kolore bizikoak izaten dira. Mediterraneo itsasoaren eta Ozeano Atlantikoaren kostaldean ibiltzen dira, azpi harritsua eta alga asko den lekuetan batez ere. Molusku, krustazeo eta har txikiak jaten dituzte.
Familiak 500 espezie inguru ditu, 60 generotan banatuak.

## Azpifamilia eta tribuak

Hona hemen: Hypsigenyines Labrines Cheilines Scarines Pseudocheilines Novaculines Pseudolabrines Labrichthyines Julidines

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q208722
* Multimedia: Labridae / Q208722
* Espezieak: Labridae
# Labrisomidae

Labrisomidae arrain pertziformeen familia da, Atlantikoko eta Ozeano Bareko itsasoetan bizi dena.

## Espezie eta generoak

FishBaseren arabera, familiak 118 espezie inguru ditu, 14 generotan banaturik:
* Alloclinus
* Auchenionchus
* Calliclinus
* Cottoclinus
* Cryptotrema
* Dialommus
* Exerpes
* Haptoclinus
* Labrisomus
* Malacoctenus
* Nemaclinus
* Paraclinus
* Starksia
* Xenomedea
Hona hemen genero batzuen bilakaera:

## Erreferentziak

* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..
* ↑ Sepkoski, Jack. (2002). «A compendium of fossil marine animal genera» Bulletins of American Paleontology 364: 560..

## Kanpo estekak

* Datuak: Q183463
* Multimedia: Labrisomidae / Q183463
* Espezieak: Labrisomidae
# Labrecque (Quebec)

Labrecque Quebeceko udalerri bat da, Kanadan. Saguenay–Lac-Saint-Jean eskualdean kokatuta dago, eta horren barruan dagoen Lac-Saint-Jean-Est konderriko eskualde udalerria da.. 2011ko zentsoaren arabera 1,215 biztanle zituen 153.80 kilometro koadroko azaleran.

## Kanpo estekak

* Datuak: Q3214540
* Multimedia: Labrecque / Q3214540
# Labris

Labrisa (antzinako grezieraz: λάβρυς) bi aho dituen aizkora da, antzinako greziarrek pelekys izena eman zioten baita πέλεκυς izena ere; erromatarrek aldiz, bipennis hitza erabiltzen zuten.
Labrisaren lehen erabilera, askoz lehenago eman zela agerian dago; izan ere, Paleolitoan eta Neolitoan aizkora mota honen irudiak badaude, maiz Ama jainkosaren gurtzarekin lotuta eta antzeko kultura primitiboen jainkosa telurikoekin ere. Zibilizazio-minoikoan, -traziarrean, -greziarrean eta -bizantziarrean labris-aren sinbolismoa erabiltzen da, baita mitologian eta artean duela hiru mila urtetik gora. Labrisa Afrikako sinbolismo erlijiosoan ere ageri da, esaterako Changó delakoan, yoruba mitologiaren jainkotasunean hain zuzen ere.
Amazonasek ere erabili zuten - borrokatzeko ez ezik, lan egiteko ere -, baita Europan eta Asian garatutako gizarte matriarkal zaharretan ere. Gaur egun, 1970eko hamarkadaz geroztik, LGTB eta feministen sinbolo gisa erabiltzen da, zehazki, lesbiana eta lesbofeministen mugimenduen taldeen kideentzako, indarra eta burujabetasuna sinbolizatzen dituelako.

## Herri kultura garaikidea

Abuztuaren 4ko erregimenean (1936-1941), Greziako Gazte Erakundearen Elkarte Faxistak (EON, Ethniki Organosi Neolaias ) labrysa erabili zuen funtsezko ikur gisa, erregimenaren buruzagi Ioannis Metaxás liderraren ustetan heleniar zibilizazio guztien lehen sinboloa zelako. Gaur egun, Greziako black metal zaleek Greziako paganismoaren sinbolo gisa erabiltzen dute, baita Kretako folklorea kontserbatzeko elkarteek ere. Greziako edozein heavy metal edo zirtzilkeria-dendetan halako ikurrak salgai daude.
Beste alde batetik, labrysa ikur nazional gisa erabili zen Frantziako Vichyko gobernuan, Bigarren Mundu Gerran garaian.

## Erreferentziak

* ↑ Aho bakarreko aizkorari hēmipelekus («pelekus erdia») zioten, adib. Iliada. 23.883.

## Kanpo estekak

* Datuak: Q837381
* Multimedia: Labrys / Q837381
# Leopoldsburg

Leopoldsburg (frantsesez: Bourg-Leopold), Belgikako ipar-ekialdean dagoen hiria da, Flandriako Linburgo probintzian dagoena. 2013an 15.172 biztanle zituen. Udalerriaren barruan herri hauek daude: Leopoldsburg bera eta Heppen.
Udalerria Beverloo (nederlanderaz: Kamp van Beverlo) base militarraren garrantzitsuaren ondoan dago.

## Kanpo estekak

* Webgune ofiziala (Nederlanderaz) (Frantsesez)
* Datuak: Q736120
* Multimedia: Leopoldsburg / Q736120
# Leopolis (Wisconsin)

Leopolis Ameriketako Estatu Batuetako erroldak esleitutako leku bat da. Shawano konderrian dago, Wisconsin estatuan. 86 biztanle ditu, 0,965209 kilometro koadroko azaleran banatuta.

## Ikus, gainera

* Shawano konderria

## Kanpo estekak

* Datuak: Q6527214
# Leordina

Leordina Errumaniako udalerri bat da, Maramureș konderrian. 2.307 biztanle ditu, 29,94 kilometro koadroko azaleran banatuta.

## Herriak

Udalerrian honako herriak daude:
Leordina $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5063822
* Multimedia: Category:Leordina / Q5063822
# Leota (Minnesota)

Leota Ameriketako Estatu Batuetako erroldak esleitutako leku bat da. Nobles konderrian kokatuta dago, Minnesota estatuan. 202 biztanle ditu, 3,547088 kilometro koadroko azaleran banatuta.

## Ikus, gainera

* Nobles konderria

## Kanpo estekak

* Datuak: Q1930013
# Leorda

Leorda Errumaniako udalerri bat da, Botoșani konderrian. 2.236 biztanle ditu, 41,68 kilometro koadroko azaleran banatuta.

## Herriak

Udalerrian honako herriak daude:
Leorda $^{(en)}$ Belcea $^{(en)}$ Costinești $^{(en)}$ Dolina $^{(en)}$ Mitoc $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724898
# Leopoldov

Leopoldov Eslovakiako udalerri bat da, Hlohoveceko barrutian kokatuta. 5,65 km²ko azalera du eta 4175 biztanle 2017ko datuen arabera.

## Historia

Idatzizko lehen aipamena 1664. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q690807
* Multimedia: Leopoldov / Q690807
# Leopoldshöhe

Leopoldshöhe Alemaniako udalerria da. Ipar Renania-Westfalia estatuan kokatuta dago, [[Lippe barrutia|Lippe]] barrutian. 2014an 16.037 biztanle zituen 36,93 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q242385
* Multimedia: Leopoldshöhe / Q242385
* Webgune ofiziala
# Leorlaz

Leorlaz (Leorlas) Urdazubiko (Nafarroa Garaia) auzo bat da. Han daude Ikaburuko leizeak.

## Historia

1930 arte, auzoa etxagune izan zen. Auzoari buruzko idatzizko lehen dokumentua XV. mendearen amaierakoa da. Dokumentu horretan jasota dago Urdazubi eta Baztan udalerriek inguruetako mendien erabilerari buruz izandako eztabaida.

## Demografia

1887an 45 biztanle zituen, 64 1910ean, 33 1930ean, 36 1940an, eta 39 1981ean.

## Etxeak eta Baserriak

Leorlas auzoan ondoko hogeita bi etxe eta baserri daude:
Gure ametsa, Kikerrenea, Agerraldea, Eskola zaharra, Gurutzealdea, Karakotxea, Maskonea, Matxingonea, Harkadia, Petesansenea, Maskoneko borda, Gantxenea, Eskola, Aldapan, Eguzkialde, Urgoiz, Lezeondoa, Lezeak, Iratzeta, Sarratenea, Urtxumealde, Ikaburua.

## Kanpo estekak

* Datuak: Q3229823
# Leopoldo de Bulhões

Leopoldo de Bulhões Brasilgo udalerri bat da, Goiás estatuan kokatua. 8.745 biztanle ditu 480,891 km²ko eremuan.

## Ikus, gainera

* Goiás

## Kanpo estekak

* Datuak: Q383756
* Multimedia: Leopoldo de Bulhões / Q383756
# Leopoldshagen

Leopoldshagen Alemaniako udalerri bat da, Mecklenburg-Aurrepomerania estatuan. Azken zentsuaren arabera 618 biztanle zituen, 19,57 kilometro koadroko azaleran..

## Kanpo estekak

* Datuak: Q651799
* Multimedia: Leopoldshagen / Q651799
# Les Coteaux (Quebec)

Les Coteaux Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Vaudreuil-Soulanges konderriko eskualde udalerria da.. 2011ko zentsoaren arabera 4,568 biztanle zituen 11.62 kilometro koadroko azaleran.

## Kanpo estekak

* Datuak: Q3231806
* Multimedia: Les Coteaux, Quebec / Q3231806
# Les Coteaux de Dordogne kantonamendua

Les Coteaux de Dordogne kantonamendua Frantziako kantonamendu bat da. Gironda departamenduan dago, Akitania Berria eskualdean. Guztira 51 udalerri ditu eta Castillon-la-Bataille da bere hiriburua.

## Kanpo estekak

* Datuak: Q20670926
# Les Cortsko geltokia

Les Corts Bartzelonako metroaren geltoki bat da, Bartzelona udalerriko Les Corts barrutian dago.
Geltokia 1975en inauguratu zen.
* Datuak: Q2180113
* Multimedia: Les Corts metrostation / Q2180113
# Les Coteaux de Guyenne kantonamendua

Les Coteaux de Guyenne kantonamendua Frantziako kantonamendu bat da. Lot eta Garona departamenduan dago, Akitania Berria eskualdean. Guztira 34 udalerri ditu eta Duras da bere hiriburua.

## Kanpo estekak

* Datuak: Q17623489
# Les Corts (auzoa)

Les Corts, Kataluniako Bartzelona hiriburuko auzo bat da, izen bereko barrutian dagoena. Hiriaren erdigunetik hurbilen dagoen barruti honetako auzoa da, bai eta antzinako Les Corts udalerriaren alde zaharra ere, gerora, 1897an udalerri hau Bartzelona hirira gehitu eta auzo bilakatu zelarik, gainera barrutiak udalerri horri izena zor dio.

## Iruditegia

* Santa Maria del Remei eliza.
* Loreto kalea.
* Bartzelonako ospitalea.
* Avinguda Diagonal etorbidea.

## Kanpo estekak

* Les Corts auzoa Bartzelonako udal webgunean (Katalanez) (Gaztelaniaz)
* Datuak: Q3296693
* Multimedia: Les Corts (neighbourhood) / Q3296693
# Les Corts

Les Corts (4) Bartzelona hiriko barrutia da, hegomendebaldean kokatuta dago eta 4. zenbakia du. 66,02 km² hedapena du, 2009an 82.952 biztanle zituen. Honenbestez, biztanle gutxien duen hiriko barrutia da.
Barrutiaren jatorria antzinako Les Corts udalerrian oinarritzen da, 1897an Bartzelonarekin bat egin zuelarik.

## Auzoak

Les Corts barrutiko auzoak :
| Kodea | Auzoaren izena | Biztanleria (2009) | Azalera (ha) | Dentsitatea (hab/ha) |
| 19 | Les Corts | 47.664 | 141,3 | 337,4 |
| 20 | La Maternitat i Sant Ramon | 23.954 | 190,3 | 125,9 |
| 21 | Pedralbes | 11.650 | 270,2 | 43,1 |
| | Les Corts | 83.268 | 601,8 | 138,4 |
Bestalde Les Corts barrutia eremu hauetan banaturik dago:
* Camp de la Creu
* Camp Vell
* Can Batllori
* Can Sòl de Baix
* Centre
* La Maternitat i Sant Ramon: Can Bacardí eta Sant Ramón
* Pedralbes: La Mercè, Zona Universitària

## Eraikinak

| Camp Nou La Masia | Mini Estadi Palau Blaugrana | Pedralbes Errege Jauregia Pedralbes monasterioa |

## Auzotar ospetsuak

* Gerard Piera i Piera, XIX. mendeko politikaria.
* Pau Farinetes, XIX. mendeko auzotar ezaguna eta pertsonaia herrikoia.
* Vicenç Piera (1903-1960), futbolaria.
* Ramon Mercader (1914-1978), politikari komunista eta militarra.
* Carles Rexach (1947-), futbolari ohia eta entrenatzailea.
* Quique Guasch, kazetaria eta telebistako kirol esataria.
* Jordi Hereu (1965-), politikaria eta hiriko alkatea.

## Kanpo estekak

* (Katalanez)(Gaztelaniaz) Les Cortseko barrutia, Bartzelonako Udal webgunea
* Datuak: Q959944
* Multimedia: Les Corts District / Q959944
# Leopoldo Nobili

Leopoldo Nobili (Trassilico, Gallicano, 1784ko uztailaren 5a - Florentzia, 1835eko abuztuaren 22a) italiar fisikaria izan zen. Galbanometroa hobetzeko sistema bat asmatu zuen 1826an, Astatiko deitu zuena. Bi orratz imandu zituen, eta zehaztasun handiko galvanometroak egin ahal izan ziren haren bidez. 1830ean, lehenengo pila termoelektrikoa asmatu zuen, eta hartaz baliatuta bero irradak aztertu zituen Mellonirekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q983393
* Multimedia: Leopoldo Nobili / Q983393
# Leopoldo O'Donnell

Leopoldo O'Donnell Jorís (Santa Cruz Tenerifekoa, Espainia, 1809ko urtarrilaren 12a - Biarritz, 1867ko azaroaren 5a) espainiar aitoren seme, militar eta politikaria zen.
Lehen Gerra Karlistan isabeldarren alde hartu zuen parte. Esparteroren aurkako matxinada gidatu zuen (1841) eta Frantziara atzerriratu behar izan zuen. Esparterok agintea utzi ondoren, Kubako kapitain jeneral izendatu zuten. Espainiara itzuli eta gobernu progresista ezarri zuen matxinada gidatu zuen (1854).

## Estatu-kolpea, biurteko aurrerakoia, eta presidentetza 1856tik 1857ra

Biurteko aurrerakoia 1854ko iraultzarekin hasi zen Espainian. Iraultza horrek Baldomero Espartero (Alderdi Progresista) jarri zuen Espainiako Ministroen Kontseiluko presidente, eta haren gobernua O 'Donnell jeneralaren estatu-kolpearekin amaituko zen. Frantziaren eta Britainia Handiaren laguntzarekin, eta Britainia Handiak Madrilen zuen enbaxadatik, 1856ko uztailean lortu zuen ministro-kontseiluko lehendakaritza O' Donnellek berak. O 'Donnellen gobernuak 1857ko urrira arte iraun zuen, urte horretan Narvaezek ordezkatu zuen. Armadako ministroa eta Espainiako Gobernuko presidentea izan ostean, Marokoko espedizio bat gidatu eta Tetuan hartu zuen. Alderdi moderatuko buruzagi zela itzuli zen azkenekoz boterera, 1865etik 1866ra.

## Ikus, gainera

* Crédito Mobiliario
* MZA
* Ignacio Bauer
* Elisabet II.a

## Kanpo estekak

* Datuak: Q454265
* Multimedia: Leopoldo O'Donnell / Q454265
# Leopoldo Torre Nilsson

Leopoldo Torre Nilsson (Buenos Aires, Argentina, 1924 - ib., 1978) argentinako zinemagilea izan zen.
Zuzendari berri askoren filmak ekoiztu zituen; Argentinako zinemagile garrantzitsuenetako bat izan zen.

## Biografia

Leopoldo Torre Ríos zinemagilearen semea zen eta aitaren laguntzaile gisa hasi zen zineman lanean. Kultura handiko gizona zen, literatura eta zinema oso ondo ezagutzen zituena.
Graciela (1956) du bere lehen filma. Hasierako filmetan gizarte zapuztu baten ametsak, kezkak eta frustrazioak adierazi zituen, askotan bere emazte Beatriz Guidoren eleberrietan oinarriturik: La casa del ángel (1957, Aingeruaren etxea), La caída (1959, Eroraldia), La mano en la trampa (1961, Eskua segadan).
Zentsurak proiektu asko debekatu zizkion eta koprodukzio kaskarrak eta Argentinaren historiako pertsonaiei eta gertakariei buruzko film batzuk egin zituen: Martín Fierro (1968), Estirpe de raza (1970), Güemes: la tierra en armas (1971).
Gero Roberto Arlt, Manuel Puig eta Bioy Casares idazleen eleberrietan oinarritutako filmak egin zituen: Los siete locos (1973), Boquitas pintadas (1974), La guerra del cerdo (1975).

## Kanpo estekak

* (Gaztelaniaz) Leopoldo Torre Nilssonen webgune ofiziala

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q716563
* Multimedia: Leopoldo Torre Nilsson / Q716563